অসমৰ চুবুৰীয়া ৰাজ্য ত্ৰিপুৰাত সংঘটিত এক নৃশংস হত্যাকাণ্ডই তীব্ৰ চাঞ্চল্যৰ সৃষ্টি কৰিছে। ৰাজ্যখনৰ ধলাই জিলাৰ এখন ভিতৰুৱা গাঁৱত এগৰাকী কিশোৰে কুঠাৰেৰে ঘপিয়াই হত্যা কৰিছে নিজ মাতৃ-ভগ্নীসহ পৰিয়ালৰ চাৰি সদস্যক।
হত্যাৰ অভিযোগত ইতিমধ্যে আৰক্ষীয়ে ১৭ বৰ্ষীয় কিশোৰগৰাকীক গ্ৰেপ্তাৰ কৰিছে। আৰক্ষীয়ে জানিবলৈ দিয়া মতে অভিযুক্ত কিশোৰগৰাকীয়ে শনিবাৰে নিশা শুই থকা অৱস্থাতে নিজৰ ককাক, মাক, ভনীয়েক আৰু খুৰীয়েকক ঘপিয়াই হত্যা কৰিছে।
এই ভয়াৱহ হত্যাকাণ্ডৰ কাৰণ উদ্ঘাটনৰ বাবে তদন্ত চলাই থকা হৈছে আৰক্ষী বিষয়াগৰাকীয়ে বিবৃতিটোত লগতে কয়। আৰক্ষীৰ ভাষ্য অনুসৰি, হত্যাৰ সময়ত অভিযুক্ত কিশোৰগৰাকীৰ দেউতাক ঘৰত উপস্থিত নাছিল।
ঘৰলৈ উভতি অহাৰ পাছতে তেওঁ ঘৰৰ বহু ঠাইতে তেজ পৰি থকা দেখি ঘটনাৰ এক উমান পায় আৰু কিছুসময় বিচাৰ-খোচাৰ কৰাৰ পিছতে মৃতদেহকেইটা এটা কুঁৱাত পেলাই দিয়া হৈছে বুলি জানিব পাৰে।
আৰক্ষী বিষয়া গৰাকীয়ে লগতে জানিবলৈ দিয়া মতে হত্যাৰ পূৰ্বে কিশোৰগৰাকীয়ে নিজৰ ঘৰত চুৰিও কৰিছিল। আনকি পৰিয়ালৰ সদস্যসকলক হত্যা কৰাৰ সময়তো হত্যাৰ বলি হোৱা লোকসকলৰ চিঞৰ-বাখৰ বাহিৰলৈ যোৱাত বাধা দিয়াৰ উদ্দেশ্যে উচ্চ স্বৰত গান বজাই থয় দুৰ্বৃত্ত কিশোৰগৰাকীয়ে।
স্থানীয় লোকে দাবী কৰা মতে অভিযুক্ত কিশোৰগৰাকী দূৰদৰ্শনৰ প্ৰতি আসক্ত আছিল আৰু বিশেষকৈ অপৰাধ অনুসন্ধানমূলক অনুষ্ঠানসমূহ উপভোগ কৰিছিল।
ঘটনাস্থলীৰ পৰা মৃতদেহকেইটা উদ্ধাৰ কৰি আৰক্ষীয়ে লগে লগে মৰণোত্তৰ পৰীক্ষাৰ বাবে প্ৰেৰণ কৰে। ভয়ংকৰ হত্যাকাণ্ডৰ আঁৰৰ কাৰণ উদগাটনৰ বাবে তদন্ত আৰম্ভ কৰা হৈছে বুলি বিষয়াগৰাকীয়ে লগতে কয়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
